Fundarstjóri , góðir fundarmenn Mér er það ánægjuefni að ávarpa aðalfund ykkar þar sem áformað er að ræða markaðsmál og sameiningu kraftanna . Það er líka mikið ánægjuefni fyrir mig að sitja fund hér á Ísafirði þar sem ferðaþjónustan er ört vaxandi og mikilvægur atvinnuvegur . Fjarskiptatengingar Íslands við umheiminn skipta okkur miklu máli í daglegu lífi . Þær snerta okkur beint með því að við þurfum að geta sótt upplýsingar á netið , talað í síma í tíma og ótíma . Þær snerta okkur óbeint þegar við sækjum til þeirra aðila sem byggja þjónustu sína á samskiptum um fjarskiptaleiðir . Við erum með öðrum orðum næstum því jafnmikið háð fjarskiptum og því að draga andann og nærast .